Z Á P I S N I C A č. 15

z 15. riadneho zasadnutia Obecného zastupiteľstva obce Perín – Chym, konaného dňa 09. 04. 2021

**Prítomní:** MVDr. Ladislav Molnár, PhD. – starosta

**Poslanci:** Ing. Roland Vinter, Ing. Miroslav Podžuban, Marek Trembecki, Róbert Kapaló,

 Bartolomej Damko, Ľudmila Révesová, Zoltán Sabo

**Za overovateľov zápisnice:** Ing. Miroslav Podžuban, Róbert Kapaló

**Zapísala:** Ing. Erika Cuperová

Program:

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Informácia starostu obce
4. VZN č. 1/2021 o organizácii a podmienkach miestneho referenda
5. VZN č. 2/2021 o pravidlách času predaja v obchode a v prevádzkarňach poskytujúcich služby na území obce
6. Správa hlavného kontrolóra o kontrolnej činnosti obce v r. 2020
7. Schválenie zámeru a spôsobu predaja pozemku v Chyme
8. Schválenie prevodu do majetku obce
9. Rôzne (interpelácie poslancov, žiadosti občanov)
10. Záver

**K bodu č. 1:**

Starosta obce MVDr. Ladislav Molnár PhD., otvoril zasadnutie obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

**K bodu č. 2:**

Starosta oboznámil prítomných s programom zasadnutia, ktorý poslanci schválili prijatím uznesenia č. 129.

**K bodu č. 3:**

V tomto bode starosta obce podal tieto informácie:

* Na ceste smerom do obce Seňa začala výstavba komunikácie – rozšírenie jazdných pruhov smerom od priemyselného parku ku kruhovému objazdu k diaľnici, predpokladaný termín ukončenia stavby je do konca roku 2021, upozornil na obmedzenie rýchlosti v jazdných pruhoch.
* Začína sa s prípravnými prácami na stavbe odpočívadla Milhosť pred hranicami s Maďarskom.
* Zo strany OO PZ Komárovce bolo zaslaný rozbor protiprávnej činnosti v katastri obce Perín- Chym za obdobie od 01. 01. 2020 do 31. 12. 2020, kde bolo konštatované, že nápad trestnej ako aj majetkovej činnosti v obce klesol oproti roku 2019. Polícia bude naďalej venovať zvýšenú pozornosť kontrole na úseku bezpečnosti a plynulosti v cestnej premávke ako aj preventívne pôsobiť na dodržiavanie vyhlášok a uznesení vlády SR v súvislosti s pandemickou situáciou COVID 19.
* Starosta obce upozornil, že v prípade zistenie drogovej činnosti alebo iných podnetov je potrebné kontaktovať vyššie uvedené obvodné oddelenie PZ Komárovce.
* Spoločnosť ANTIK plánuje v obci realizovať káblové pripojenie televízie.
* Spoločnosť KOSIT oznámila, že odvoz kontajnerov z obce bude realizovaný naraz po viacerých kusoch formou odvozu na vleku, čo je pre obec z finančného hľadiska výhodnejšie.
* Starosta obce oboznámil poslancov o jeho plánovanom kúpeľným pobyte v období od 13. 04. 2021 v trvaní 28 dní. V čase neprítomnosti bude zastupovaný zástupcom starostu Ing. Rolandom Vinterom.
* Zo strany rodiny Hájekovej, ktorá prišla v dôsledku požiaru o bývanie došlo poďakovanie za pomoc, ktorá bola poskytnutá zo strany obce,

Poslanci obce prijali hlasovaním uznesenie č. 130.

**K bodu č. 4:**

V 4. bode programu poslanci prerokovali návrh VZN č. 1/ 2021 o organizácii a podmienkach miestneho referenda podľa predloženého návrhu. Obecné zastupiteľstvo sa uznieslo na tomto návrhu.

Poslanci odsúhlasili nové VZN č. 1/2021 prijatím uznesenia č. 131.

**K bodu č. 5:**

V bode č. 5 boli poslanci oboznámení s VZN č. 2/2021 o pravidlách času predaja v obchode a v prevádzkarňach poskytujúcich služby na území obce.

Poslanci odsúhlasili nové VZN č. 2/2021 prijatím uznesenia č. 132.

**K bodu č. 6:**

Kontrolór obce prečítal prítomným „Správu hlavného kontrolóra o kontrolnej činnosti obce Perín - Chym v roku 2020“. Konštatoval, že vykonanými kontrolami neboli zistené nedostatky, ktoré by boli v rozpore s platnou legislatívou pre kontrolovanú oblasť.

Poslanci vzali na vedomie správu hlavného kontrolóra uznesením č. 133.

**K bodu č. 7:**

Dňa 10. 12. 2020 bola obci Perín - Chym doručená žiadosť Františka Kövešdiho, Chym č. 3, o odkúpenie pozemku parc. č. 839/7 odčlenenej GP č. 36800791-145/2020 z pôvodnej parcely KN E č. 639 o výmere 110 m2.

Menovaný danú parcelu využíva dlhodobo, je súčasťou jeho dvora, pričom nezasahuje do miestnej komunikácie. Obecné zastupiteľstvo schválilo zámer predaja majetku obce formou priameho predaja za cenu podľa znaleckého posudku. Znalecký posudok bude vypracovaný obcou Perín. Vzniknuté náklady budú preplatené žiadateľom pánom Kövešdim.

Poslanci žiadosti vyhoveli prijatím uznesenia č. 134.

Zo strany fyzických osôb boli obci doručené žiadosti o odkúpenie pozemku parc. č. 4611/9 a 4611/26 v k. ú. Perín (pozemky v obci Gomboš) o výmere 2724 m2, ktoré sú vo vlastníctve obce Perín.

Obec Perín vyhlási verejnú súťaž podľa ustanovení § 281 až 288 Obchodného zákonníka na odkúpenie týchto pozemkov. Obsah návrhu zmluvy, na ktorom vyhlasovateľ trvá a ostatné súťažné podmienky budú zverejnené na webovej stránke obce. Termín na prihlásenie do verejnej súťaže bol stanovený do 15. 05. 2021. Vyhodnotenie súťaže bude dňa 21. 5. 2021. Žiadatelia budú o výsledku súťaže písomne informovaní.

Poslanci odsúhlasili vyhlásenie verejnej súťaže uznesením č. 135.

**K bodu č. 8:**

Poslanci obce boli oboznámení s návrhom rozpočtového opatrenia č. 1/2021. Starosta obce navrhol vyčleniť financie pre obec Perín v sume 15 tis. eur,  pre obec Chym a Vyšný Lánec v sume po 7,5 tisíc eur. Poslanci nesúhlasili s takýmto riešením, nakoľko je potrebné vyčleňovať financie podľa aktuálne potrebných prác pre jednotlivé obce.

Hlavný kontrolór prečítal stanovisko k návrhu 1. úpravy rozpočtu obce Perín - Chym na rok 2021.

Poslanci vzali na vedomie odporúčané stanovisko hlavného kontrolóra k 1. zmene rozpočtu a uzniesli sa na prijatí tejto zmeny uznesením č. 136.

Z dôvodu, že starosta obce využíva súkromné auto na riešenie služobných úloh, bolo rokované o možnosti tankovania pohonných hmôt súkromným vozidlom. Zo strany kontrolóra boli navrhnuté dve možnosti riešenia tohto problému a to stanovením paušálu alebo navýšením platu starostu o pomernú čiastku.

Poslanci sa uzniesli, že uznesenie k tejto problematike bude odsúhlasené až v  mesiaci máj.

**K bodu č. 9:**

Poslanci obce boli oboznámení o záujme obce o kúpu pozemku - parcely registra C č. 178/1 druh: záhrada o výmere 1242 m2  a č. 178/9 druh: záhrada o výmere 461 m2 vedených na LV č. 4 v k. ú. Perín spolu s rozostavanou stavbou prístupovej komunikácie na základe stavebného povolenia, bez kolaudácie za cenu jedného eura.

Poslanci odsúhlasili odkúpenie týchto pozemkov uznesením č. 137.

**K bodu č. 10:**

* František Krivda, Seňa 171, požiadal obec o odpustenie nájomného na základe zmluvy o nájme nebytových priestorov za 1. štvrťrok 2021 v sume 407,30 Eur z dôvodu pandémie COVID 19, obmedzenia chodu pizzerie Úradom verejného zdravotníctva a tým aj rapídneho poklesu tržieb.

Prebehlo hlasovanie o schválení odpustenia nájomného. Všetci poslanci sa zdržali hlasovania. Z toho dôvodu navrhované uznesenie nebolo prijaté.

* Zo strany MŠ Perín bola zaslaná žiadosť o odsúhlasenie kúpy interaktívnej tabule a projektora, notebooku k tabuli, wifi rútra, rádia na USB, 2 x písacieho stola do tried, nábytku do kancelárie - skrine, stolu, stoličky na kolieskach.
* Pán Šušňák navrhol, aby obec zakúpila kamerový systém k ZŠ Perín, keďže dochádza k ničeniu oplotenia a do Vyšného Láncu, kde dochádza k drogovej činnosti.
* Starosta obce oslovil poslanca Mareka Trembeckého, aby urobil prieskum k zakúpeniu reproduktora pre dom smútku, resp. k potrebám obecného úradu.
* Zo strany poslancov boli otázky ohľadom kolaudácie vyhliadkovej veže a altánku pri Perínsko - Chymskych rybníkoch. Poslancom bolo objasnené, že boli skolaudované len tieto dva stavebné objekty a nie cyklochodník. Stavba cyklochodníka je momentálne v riešení stavebného úradu.
* Starosta obce navrhol poslancom, aby bola pani Lichvárovej pri príležitosti jej odchodu do dôchodku od 01. 04. 2021, vyplatená mimoriadna odmena vo výške dvoch mesačných platov.

Poslanci odsúhlasili vyplatenie odmeny prijatím uznesenia č. 138.

**K bodu č. 11:**

Na záver sa starosta poďakoval všetkým prítomným za účasť a ukončil zasadnutie OZ.

............................................. .................................................... ..............................................

Ing. Miroslav Podžuban Róbert Kapaló MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 15. riadneho zasadnutia Obecného zastupiteľstva obce Perín – Chym,**

**konaného dňa 09.04.2021**

**UZNESENIE č. 129**

Obecné zastupiteľstvo Obce Perín-Chym **s c h v a ľ u j e** program 15. riadneho zasadnutia OZ v Períne-Chyme.

Hlasovanie : za: 7 , proti : 0 , zdržali sa: 0

**UZNESENIE č. 130**

Obecné zastupiteľstvo Obce Perín-Chym **b e r i e na  vedomie:**

* informáciu starostu za uplynulé obdobie od posledného zasadnutia OZ,
* správu OO PZ Komárovce – rozbor protiprávnej činnosti v katastri obce Perín- Chym za obdobie od 01. 01. 2020 do 31. 12. 2020.

Hlasovanie : za: 7 , proti : 0 , zdržali sa: 0

**UZNESENIE č. 131**

Obecné zastupiteľstvo Obce Perín-Chym **p r e r o k o v a l o** návrh VZN č.1/2021 o organizácii a podmienkach miestneho referenda v obci Perín-Chym podľa predloženého návrhu.

Hlasovanie : za: 7 , proti : 0 , zdržali sa: 0

Obecné zastupiteľstvo Obce Perín-Chym podľa § 4 § 6 a 11 ods. 4 písm. g) zákona č. 369/1990 Zb. o obecnom zriadení v z. n. p.

**uznáša sa**

na VZN č. VZN č.1/2021 o organizácii a podmienkach miestneho referenda v obci Perín-Chym.

Hlasovanie : za: 7 , proti : 0 , zdržali sa: 0

**UZNESENIE č. 132**

Obecné zastupiteľstvo Obce Perín-Chym **p r e r o k o v a l o** návrh  VZN č. 2/2021 o pravidlách času predaja v obchode a v prevádzkarňach poskytujúcich služby na území obce Perín-Chym podľa predloženého návrhu.

Hlasovanie : za: 7 , proti : 0 , zdržali sa: 0

Obecné zastupiteľstvo Obce Perín-Chym podľa § 4 § 6 a 11 ods. 4 písm. g) zákona č. 369/1990 Zb. o obecnom zriadení v z. n. p.

**uznáša sa**

na VZN č. 2/2021 o pravidlách času predaja v obchode a v prevádzkarňach poskytujúcich služby na území obce Perín-Chym.

Hlasovanie : za: 7 , proti : 0 , zdržali sa: 0

**UZNESENIE č. 133**

Obecné zastupiteľstvo Obce Perín-Chym **b e r i e n a  v e d o m i e** správu hlavného kontrolóra o kontrolnej činnosti obce Perín-Chym za rok 2020.

Hlasovanie : za: 7 , proti : 0 , zdržali sa: 0

**UZNESENIE č. 134**

Obecné zastupiteľstvo Obce Perín-Chym, v súlade s § 9a ods 1 písm. c) a ods. 8 písm. b) zákona SNR č.138/1991 Zb. o majetku obcí v znení neskorších prepisov, **s c h v a ľ u j e** zámer predaja majetku obce Perín-Chym, parcely 839/7 o výmere 110 m2 odčlenenej geometrickým plánom č. 36800791-145/2020 z pôvodnej parcely E KN č. 639, zapísanej na LV 627, ako orná plocha, v kat. území Chym formou priameho predaja za cenu podľa znaleckého posudku.

Hlasovanie : za: 7 , proti : 0 , zdržali sa: 0

**UZNESENIE č. 135**

Obecné zastupiteľstvo Obce Perín-Chym **v y h l a s u j e** podľa ust. § 281 až 288 Obchodného zákonníka obchodnú verejnú súťaž na odkúpenie pozemkov p. č. 4611/9 a 4611/26

s týmito podmienkami :

**OBSAH NÁVRHU ZMLUVY, NA KTOROM VYHLASOVATEĽ TRVÁ :**

1. Predmet návrhu zmluvy budú pozemky p.č. 4611/9 a 4611/26 v kat. území Perín o celkovej výmere 2724 m2.
2. Súťažiaci ponúkne kúpnu cenu, ktorá presiahne 24,99 € /m2.
3. Súťažiaci zaplatí kúpnu cenu pred podaním zmluvy na vklad v Katastri nehnuteľností, najneskôr do 30 dní od vyhodnotenia súťaže; inak má vyhlasovateľ právo odstúpiť od zmluvy.
4. Súťažiaci berie na vedomie, že účinky odstúpenia od zmluvy podľa bodu 3. vyššie nastávajú doručením písomného oznámenia vyhlasovateľa o využití tohto práva. Odstúpením od zmluvy zmluva zaniká.
5. Súťažiaci znáša náklady spojené s podaním zmluvy na vklad v Katastri nehnuteľností.

**OSTATNÉ SÚŤAŽNÉ PODMIENKY :**

1. Technické informácie o nehnuteľnosti poskytne pracovník obecného úradu Ing. Erika Cuperová, tel.055/4665301, prístup k nehnuteľnosti za účelom obhliadky je možné dohodnúť so starostom MVDr. Ladislavom Molnárom PhD.
2. Návrhy na uzavretie zmluvy podávajte písomne na adresu „Obec Perín-Chym, Perín 180, 044 74 Perín-Chym“ v zalepenej obálke a s výrazným označením „Súťaž - odkúpenie pozemkov v Gomboši“. Do zalepenej obálky s návrhom na uzavretie zmluvy vložte list s identifikačnými údajmi o osobe súťažiaceho (pri právnickej osobe : názov, právna forma, sídlo a IČO; pri fyzickej osobe : meno, priezvisko, adresa, rod. č.) Na rovnakej adrese poskytneme záujemcom, ktorí sa zaregistrujú predložením identifikačného dokladu (výpis z obchodného registra, koncesná listina, živnostenský list a pri fyzických osobách občiansky preukaz), na požiadanie vzor súťažného návrhu zmluvy, ktorého obsah stanovuje minimálne náležitosti platného návrhu zmluvy.
3. Lehota na predkladanie návrhov zmlúv končí dňa 15.05.2021 o 12:00 hod.
4. Výsledok vyhodnotenia súťaž bude oznámený účastníkom písomnou správou odoslanou najneskôr 21.05.2021.
5. Návrh zmluvy je už po jeho predložení neodvolateľný.
6. Oprava chýb v predložených návrhoch sa vylučuje.
7. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov
8. Vyhlasovateľ si vyhradzuje právo odmietnuť všetky predložené návrhy alebo zrušiť súťaž.

Hlasovanie : za: 7 , proti : 0 , zdržali sa: 0

**UZNESENIE č. 136**

Obecné zastupiteľstvo Obce Perín-Chym:

1. **b e r i e** na vedomie odporúčacie stanovisko hlavného kontrolóra obce k 1. zmene rozpočtu
2. **s a u z n á š a**  na prijatí 1. zmeny rozpočtu podľa predloženého návrhu, ktorý je vyrovnaný, v príjmoch a vo výdavkoch v čiastke 760.847,82 €.

Hlasovanie : za: 7 , proti : 0 , zdržali sa: 0

**UZNESENIE č. 137**

Obecné zastupiteľstvo Obce Perín-Chym s c h v a ľ u j e kúpu pozemku - parcela registra „C“ č. 178/1, druh: záhrada, o výmere 1242 m2, a 178/9 druh: záhrada, o výmere 461 m2 vedené na LV 4, k. ú. Perín spolu s rozostavanou stavbou prístupovej komunikácie na základe stavebného povolenia, bez kolaudácie, za cenu jedného Eura.

Hlasovanie : za: 7 , proti : 0 , zdržali sa: 0

**UZNESENIE č. 138**

Obecné zastupiteľstvo obce Perín – Chym schvaľuje vyplatenie mimoriadnej odmeny pani Alžbete Lichvárovej pri príležitosti je odchodu do dôchodku od 01. 04. 2021 vo výške dvoch mesačných platov.

Hlasovanie : za: 7 , proti : 0 , zdržali sa: 0